|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | …………. 2021.a. nr |
|  |  |

**Ehitusloa andmine (Linda tn 16, Linda tn 16a)**

1. **ASJAOLUD JA MENETLUSE KÄIK**

18.05.2021 ehitisregistri elektroonilisse keskkonda laekus läbivaatamiseks ehitusloa taotlus nr 2111271/14929 Linda tn 16 ning Linda tn 16a kinnistutel asuvate tootmishoonete, ehitisregistri koodiga nr 120543218 ja nr 118002373 lammutamiseks koos ehitusprojektiga “Tootmishoonete lammutusprojekt 191\_LA\_v03\_Linda16ja16a\_2021-06-25.asice (v03)”, projekteerija CRUSHTEC OÜ.

19.05.2021 ehitisregistri keskkonnas on genereeritud ehitusloa eelnõu nr 2112271/16710, menetluse nr 259986 ning suunatud Arhitektuuri- ja Linnaplaneerimise Ametile, Linnamajandusametile ning OÜ VKG Elektrivõrgud kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on mitu korda tagastatud puuduste kõrvaldamiseks.

28.06.2021 lõplikult kõrvaldatud puudustega ehitusprojekt on ehitisregistri elektroonilises keskkonnas ehitusloa taotlusega nr 2111271/14929-3 projekteerija poolt taasesitatud. Ehitisregistris on genereeritud uus ehitusloa eelnõu nr 2112271/16710-3.

01.07.2021 kooskõlastasid kõik menetlusse kaasatud isikud kasutusloa väljastamiseks ehitusloa taotluse.

1.Arhitektuuri- ja Linnaplaneerimise Amet kooskõlastas märkustega:

1.1.” Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi.”

1.2. “Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 23 ei anta. Aga, kindlasti tuleks tähelepanu pöörata kõrval asuvate eluhoonete ohutusele, liiga müra mitte tekitamisele ja peenosakeste ning tolmu edasikandumise vältimisele naaberkinnistutele. Oleks parem suuremõõtmelised detailid purustamiseks viia mujale, kus puuduvad läheduses eluhooned,et vältida ülemääraseid vibratsioone, ning arvestada ka lammutustöödeks lubatud tööaegu. Tänavate asfaltkate kaitsmiseks tuleb vältida roomikutega avalike teede ja tänavate asfaltkatte lõhkumist.”

1.3. “Lammutamisel arvestada lähikeskkonnaga. Linda 16, 16a kinnistu vahetus läheduses on mitu korterelamut. Lammutustööd kahjustavad oluliselt korterelamute elanike elutingimusi ja tervist. Kuna betoon- ja kivijäätmete purustamisest põhjustatud müra võib oluliselt kahjustada lähipiirkonnas asuvate korterelamute elanike elutingimusi ja tervist, siis suuremõõtmelised betoon- ja kivijäätmed tuleb välja vedada mujale, kus puuduvad läheduses eluhooned, ning vajadusel purustada teistsuguses selleks tegevuseks sobivamas kohas.”

2 Linnamajandusamet kooskõlastas märkusega:

“Töövõtja vastutab objektil tööde teostamise ja organiseerimise eest. Vajadusel lehandab ka lähipiirkonnas töödega põhjendatud negatiivsed mõjud. Töövõtja peab olema päedev antud töö teostamiseks.”.

3.AS VKG Elektrivõrgud kooskõlastas märkusega:

“1. Säilitatava hoone osa kohta, kus paikneb töös olev alajaam ja 6 kV jaotla koos abiseadmetega on vajalik enne lammutustööde vastavat etappi koostada täpsustav projekt tööprojekti staadiumis, kus on põhjalikult (tehnilised konstruktsiooni kandevõime ja püsivuse arvutused, joonised jne) hinnatud lammutustööde mõju alajaamale lammutustööde ajal kui pärast lammutustöid. Tööprojektis peavad olema esitatud ehitustehnilised lahendused säilitatava hoone osa nõuetekohaseks ja alaliseks säilitamiseks (tugikonstruktsioonid, seinad, laed, katus jne), mis tagavad töös olevate elektripaigaldiste nõuetekohased käidu tingimused (sh. ventilatsioonisüsteem, sisse- ja väljapääsud (sh avariilised) jne). Tööprojektile koostada ekspertiis ja projekt kooskõlastada VKG Elektrivõrgud OÜ-ga ning ekspertiis esitada tutvumiseks. 2. Enne lammutustööde alustamist esitada VKG Elektrivõrgud OÜ-le lammutustööde ajagraafik, kus on nähtavad elektripaigaldistega seotud või nende kaitsevööndites teostatavad tegevused. 3. Lammutustööde omanikujärelevalve teostaja peab lisaks omama elektrialast A-pädevust või samaväärset elektrialast kutsetunnistust. 4. Elektripaigaldiste kahjustamise või hävimise eest vastutab lammutustööde tellija. Kahjude hulka loetakse ka lammutustegevuse tõttu tekkinud elektrivõrgu kliendi elektrivarustuse katkestustega seotud kulude hüvitamist. 5. Peab olema välistatud igasugune lammutusjääkide sattumine P. Kerese tn 11 kinnistule. 6. Pärast lammutustööde teostamist on vajalik teha elektripaigaldiste maanduskontuuride nõuetekohased maandustakistuse mõõtmised ja esitada mõõteprotokollid. Vastavalt põhjendatud vajadusele teostada mõõtmisi lammutustööde kestel. Maanduskontuuride kahjustamisel on need vajalik taastada kahjustaja kulul. 7. Kõik projekteerimis- ja ehitustööde kulud, mis on vajalik teostada säilitatava hoone osa ja selles asuva elektripaigaldiste nõuetekohaseks säilitamiseks katab lammutustööde tellija. 8. Peavad olema täidetud kõik liitumislepingu nr 12, 17.03.2021 tingimused. 9. Enne elektripaigaldise kaitsevööndis tööde alustamist peab töid teostav isik vähemalt 10 tööpäeva enne planeeritava tegevuse alustamist esitama elektripaigaldise omanikule kirjaliku taotluse töötamaks elektripaigaldise kaitsevööndis. Infoks: 01.07.2021 esitati kolmas versioon projekti ekspertiisist, mis on lisatud failina kaasa.”

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

**2. ÕIGUSLIKUD ALUSED**

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 2 kohaselt pädev asutus otsustab keskkonnamõju hindamise algatamise vajaduse.

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

**3. OTSUS**

3.1. Anda ehitusluba Linda tn 16 ja Linda tn 16a kinnistutel asuvate tootmishoonte lammutamiseks vastavalt ehitusprojektile “Tootmishoonete lammutusprojekt 191\_LA\_v03\_Linda16ja16a\_2021-06-25.asice (v03)”, projekteerija CRUSHTEC OÜ.

3.2. Jätta algatamata Linda tn 16, Linda tn 16a kinnistutel asuvate tootmihoonete lammutamise

keskkonnamõju hindamine.

3.3. Kohustada ehitustööde tellijat täitma kõrvaltingimusi, milleks on käesoleva korralduse punktis 1 toodud Arhitektuuri- ja Linnaplaneerimise Ameti märkused.

**4. RAKENDUSSÄTTED**

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär